Parcul Parlamentului trebuie deschis pentru accesul liber al cetatenilor! Spatiul neingrijit din jurul Casei Poporului trebuie sa fie valorificat in interesul locuitorilor din Sectorul 5 si al bucurestenilor si transformat in Marea Gradina Centrala a Bucurestiului - care sa cuprinda si aria neingrijita din jurul Casei Academiei si sa fie legata de Parcul Izvor. Am obtine astfel un perimetru imens care ar putea fi impadurit fara costuri majore si integrat intr-o veritabila axa verde a Capitalei.

Sectorul 5 are cea mai mica suprafata de spatiu verde din toate sectoarele Bucurestiului: doar 370 hectare. De aceea, trebuie sa valorificam in mod destept fiecare particica. In marile capitale europene si ale lumii, Parlamentul reprezinta un spatiu public, civic, deschis. In Romania avem cel mai intins si mai sinistru gard „parlamentar vs. cetatean” din lume, care scoate din circuitul public hectare intregi de spatiu verde.

Daca doriti mai mult spatiu verde pentru Sectorul 5 si pentru Bucuresti si vreti sa sustineti un proiect care poate deveni emblematic pentru Sectorul 5, va invit sa semnati petitia prin care cerem accesul cetatenilor in spatiul din jurul Palatului Parlamentului.